诗词查询
回公胶法不轻传,太玉知机合伴仙。
安得翠云蜚象管,书邀风月上蛮笺。
汉室瑜糜香,魏台石螺色。
东海玄夷使,翰林子墨客。
此时落手金不渝,无事临池水应黑。
阿圭阿谷久无光,处士千秋擅古方。
不博一枰狮子注,且留十袭豹皮囊。
回头笑指窗前女,今日双蛾画较长。
有客落魄游京都,形服差类山泽臞。
袖攜一纸故友书,来求古隶铭墨模。
我方临池且自娱,触拨雅兴生江湖。
坐扣墨法果不诬,出示数饼泥金濡。
质模温润凝龙酥,麝气酷烈清透肤,
浣濯研沼尘滓无,磨动淳漆生金壶。
吴笺半幅翻雪腴,碧雪掩冉生兔须。
豪家有钱貯金珠,谁肯淡好如吾徒。
自怜我为贫所拘,倾囊尽易令无余。
临行束担付獠奴,就索诗句荣归途。
天下具眼不可污,芳名岂借人言沽。
衣上残云屐上霜,远烦来扣竹边房。
茶炉香满晴窗下,闲说前人制墨方。
抚景怜秋尽,观书喜夜长。
露虫暄砌石,风叶坠琴床。
旧集裁蔬语,新传制墨方。
晓来双鹤舞,踏碎一庭霜。
我家种梅三百树,恼人不特香如雾。
阶前花影二更来,月光到处纵横祝
几回欲画嗟未曾,李君能事乃尔能。
素绡窃我当时景,更引夜月花边升。
濡毫晕水厌凡墨,扫烟自就千枝灯。
客衣缁尽不复恨,但喜占艺清如冰。
圭玄漆响用不尽,博金价定无亏增。
又闻觅句颇清熟,社中宗匠交口称。
云台万事元心计,只学希夷多爱睡,
醒时非画亦非诗,恣向虚空写千偈。
君船再过嵎中未,乌丸并望新篇寄。
醉来染试陋溪藤,满壁蛟龙风卷地。
红楼梦相关
红楼梦人物
红楼梦典籍